
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2273 

12 Σεπτεμβρίου 2013 


ΔΙ ΑΤΑΓΜΑ ΤΑ 

Έγκριση σύστασης του κοινωφελούς ιδρύματος με την 
επωνυμία «ΨΑΡΑΚΕΙΟ ΓΗΡΟΚΟΜΕΙΟ ΑΡΚΑΛΟΧΩ- 
ΡΙΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

2. Τις αριθ. 14691/11-7-2006 και 15094/22-12-2006 δη¬ 
μόσιες διαθήκες του Γεωργίου Ψαράκη του Αριστείδη 
που δημοσιεύθηκαν με τα αριθ. 662 και 663/3-9-2008 
πρακτικά του Μον. Πρωτοδικείου Ηρακλείου, την αριθ. 
16619/18-12-2008 πράξη της συμβ/φου Αρκαλοχωρίου 
Κρήτης Μ. Κουσκουμπεκάκη, με την οποία οι Ελευθερία 
και Αλεξάνδρα Ψαράκη του Αριστείδη, σύστησαν αυτο¬ 
τελές κοινωφελές ίδρυμα με την επωνυμία ΨΑΡΑΚΕΙΟ 
ΓΗΡΟΚΟΜΕΙΟ ΑΡΚΑΛΟΧΩΡΙΟΥ και έδρα το Δημοτικό 
Διαμέρισμα Αρκαλοχωρίου, Ηρακλείου Κρήτης και την 
αριθ. 18067/21-2-2011 δημόσια διαθήκη της Ελευθερίας 
Ψαράκη του Αριστείδη που δημοσιεύθηκε με τα αριθ. 
883/2011 πρακτικά του Μον. Πρωτοδικείου Ηρακλείου. 

3. Την από 17-6-2013 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Δ6Α1104503 ΕΞ 2011/21-7-2011 (1670 Β') κοι¬ 
νή απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και οικονομικών περί 
έναρξης λειτουργίας της Γενικής Γραμματείας Δημό¬ 
σιας Περιουσίας. 

5. Την αριθ. οικ. 22365/97/5-7-2013 (1667 Β') κοινή από¬ 
φαση του Πρωθυπουργού και του Υπουργού Εργασί¬ 
ας, Κοινωνικής Ασφάλισης και Πρόνοιας με την οποία 
ανατέθηκαν αρμοδιότητες στον Υφυπουργό Εργασίας, 
Κοινωνικής Ασφάλισης και Πρόνοιας. 

Με πρόταση του Υπουργού Οικονομικών και του Υφυ¬ 
πουργού Εργασίας, Κοινωνικής Ασφάλισης και Πρόνοιας, 
αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΨΑΡΑΚΕΙΟ ΓΗΡΟΚΟΜΕΙΟ ΑΡΚΑΛΟ- 
ΧΩΡΙΟΥ», η οποία έγινε (α) από τον Γεώργιο Ψαράκη 
του Αριστείδη με τις αριθ. 14691/11-7-2006 και 15094/ 
22-12-2006 δημόσιες διαθήκες του που δημοσιεύθηκαν με 
τα αριθ. 662 και 663/3-9-2008 πρακτικά του Μονομελούς 
Πρωτοδικείου Ηρακλείου και (β) από τις Ελευθερία και 
Αλεξάνδρα Ψαράκη του Αριστείδη με την αριθ. 16619/ 
18-12-2008 πράξη της συμβ/φου Αρκαλοχωρίου Κρήτης 
Μαριάνθης Κουσκουμπεκάκη. 


Το ίδρυμα τούτο αποτελεί νομικό πρόσωπο ιδιωτι¬ 
κού δικαίου, υπάγεται στην εποπτεία και τον έλεγχο 
των Υπουργών Οικονομικών και Εργασίας Κοινωνικής 
Ασφάλισης και Πρόνοιας και διέπεται από τις διατάξεις 
των ανωτέρω συστατικών του πράξεων, του παρακάτω 
οργανισμού, του α.ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδεκα 
(12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΨΑΡΑΚΕΙΟ ΓΗΡΟΚΟΜΕΙΟ ΑΡΚΑΛΟ- 
ΧΩΡΙΟΥ». 

Αρθρο 1 

Μορφή-Επωνυμία -Έδρα -Σφραγίδα 

1. Το κοινωφελές'Ιδρυμα με την επωνυμία «ΨΑΡΑΚΕΙΟ 
ΓΗΡΟΚΟΜΕΙΟ ΑΡΚΑΛΟΧΩΡΙΟΥ» που συστήθηκε: (α) από 
τον Γεώργιο Ψαράκη του Αριστείδη με τις αριθ. 14691/ 
11-7-2006 και 15094/22-12-2006 δημόσιες διαθήκες του 
που δημοσιεύθηκαν με τα αριθ. 662 και 663/3-9-2008 
πρακτικά του Μονομελούς Πρωτοδικείου Ηρακλείου 
και (β) τις Ελευθερία και Αλεξάνδρα Ψαράκη του Αρι¬ 
στείδη, με την αριθ. 16619/18-12-2008 πράξη της συμβ/ 
φου Αρκαλοχωρίου Κρήτης Μαριάνθης Κουσκουμπε¬ 
κάκη, αποτελεί νομικό πρόσωπο ιδιωτικού δικαίου και 
διέπεται από τις διατάξεις της ανωτέρω συστατικής 
πράξης, του παρόντος οργανισμού, του α.ν. 2039/1939 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι το Δημοτικό Διαμέρισμα 
Αρκαλοχωρίου, Ηρακλείου Κρήτης. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 

Σκοπός 

Σκοπός του ιδρύματος είναι η μέριμνα για τη σωματική, 
ψυχική και πνευματική υγεία των οικονομικά αδυνάτων 
ηλικιωμένων ατόμων του Δήμου Αρκαλοχωρίου, Ηρα¬ 
κλείου Κρήτης και των ομόρων αυτού Δήμων. Ενδεικτικά 
δε η παροχή σε αυτούς και σε ειδικά εξοπλισμένους 

χώρους, υπηρεσιών στέγης, διατροφής, προληπτικής 
υγιεινής, ιατροφαρμακευτικής περίθαλψης, ψυχαγωγίας, 
δημιουργικής απασχόλησης και προστασίας. 

Ακόμα οι ίδιες υπηρεσίες δύναται να παρέχονται και 
σε ηλικιωμένα άτομα: 

(α) που δεν είναι μεν οικονομικά αδύναμα, αλλά είτε 
είναι αποστερημένα οικείων, είτε επιθυμούν τα ίδια να 
τύχουν της μέριμνας του ιδρύματος, έναντι μηνιαίου 
ποσού το ύψος του οποίου θα προσδιορίζεται ανάλογα 
με την οικονομική δυνατότητα κάθε περιθαλπόμενου, τις 
υπηρεσίες που επιθυμεί και τις λειτουργικές δαπάνες 
του ιδρύματος, 

(β) άλλων Δήμων, κατόπιν σχετικής απόφασης του 
Διοικητικού Συμβουλίου του ιδρύματος και εφόσον 
υπάρχουν διαθέσιμοι χώροι. 

Επίσης σκοπός του ιδρύματος θα είναι και κάθε άλλη 
κοινωνική προσφορά ή περίθαλψη σε αναξιοπαθούντα 
άτομα κάθε ηλικίας, φυλής, θρησκείας ή πολιτισμικής 
ταυτότητας. 

Άρθρο 3 

Περιουσία - Πόροι 

1. Περιουσία του Ιδρύματος αποτελούν: 

I. ΑΚΙΝΗΤΑ: 

Α. Ψιλή κυριότητα ποσοστού 100% σε: 

(α) οικόπεδο εμβαδού 116τ.μ με ισόγειο κατάστημα εμ- 
βαδού 100τ.μ περίπου που βρίσκεται μέσα στον οικισμό 
του Αρκαλοχωρίου, 

(β) οικόπεδο εμβαδού 258τ.μ περίπου που βρίσκεται 
στη θέση «Πετράδες» μέσα στον οικισμό Αρκαλοχωρίου, 
(γ) οικόπεδο εμβαδού 284τ.μ περίπου που βρίσκεται 
στη θέση «Πετράδες» μέσα στον οικισμό Αρκαλοχωρίου 
και 

(δ) οικόπεδο εμβαδού 331τ.μ. περίπου που βρίσκεται 
στη θέση «Πετράδες» μέσα στον οικισμό Αρκαλοχωρίου. 
Β. Ψιλή κυριότητα ποσοστού 2/3 εξ αδιαιρέτου σε: 

(α) οικόπεδο εμβαδού 170τ.μ με ισόγειο κατάστημα 
εμβαδού 165τ.μ περίπου που βρίσκεται μέσα στον οικι¬ 
σμό του Αρκαλοχωρίου, 

(β) οικόπεδο εμβαδού 142τ.μ με ισόγειο κατάστημα 
εμβαδού 142τ.μ περίπου που βρίσκεται μέσα στον οικι¬ 
σμό του Αρκαλοχωρίου, 

(γ) διαμέρισμα δευτέρου ορόφου και με στοιχεία Β.3, 
εμβαδού 135 τ.μ. και αποθήκη υπογείου με στοιχεία ΥΑ18, 
εμβαδού 6 τ.μ. που βρίσκονται στην επί της πλατείας 
Κορνάρου αρ. 31 πολυκατοικία, στη συνοικία Βαλιδέ 
Τζαμί, Ηρακλείου Κρήτης και 
(δ) οικόπεδο εκτάσεως 1.193 τ.μ. που βρίσκεται επί 
της Λεωφ. Αλεξάνδρου Παπαναστασίου αριθ. 68 στο 
Ηράκλειο Κρήτης, 

Γ. Ψιλή κυριότητα ποσοστού 1/3 εξ αδιαιρέτου σε: 

(α) οικόπεδο εμβαδού 700τ.μ με μια διώροφη οικοδομή 
η οποία αποτελείται από ισόγειο όροφο με δύο καταστή¬ 
ματα επιφάνειας του πρώτου 130τ.μ. και του δευτέρου 
110τ.μ με πρώτο όροφο εμβαδού 120τ.μ που αποτελεί 
κατοικία με μια αγροτική αποθήκη εμβαδού 35τ.μ και 
βρίσκεται μέσα στον οικισμό του Αρκαλοχωρίου 
(β) οικόπεδο εμβαδού 428τ.μ. που βρίσκεται μέσα στον 
οικισμό του Αρκαλοχωρίου, 

(γ) οικόπεδο εμβαδού 313τ.μ περίπου, που βρίσκεται 
μέσα στον οικισμό του Αρκαλοχωρίου, θέση «Πετράδες», 
(δ) οικόπεδο εμβαδού 355τ.μ περίπου, που βρίσκεται 
μέσα στον οικισμό του Αρκαλοχωρίου, θέση «Πετράδες» 
(ε) οικόπεδο εμβαδού 317 τ.μ περίπου, που βρίσκεται 
μέσα στον οικισμό του Αρκαλοχωρίου, θέση «Πετράδες», 
(στ) οικόπεδο εμβαδού 322 τ.μ περίπου, που βρίσκεται 
μέσα στον οικισμό του Αρκαλοχωρίου, θέση «Πετράδες», 
(ζ) οικόπεδο εμβαδού 1054 τ.μ. που βρίσκεται μέσα 
στον οικισμό του Αρκαλοχωρίου, θέση «Μύλος», 

(η) οικόπεδο εμβαδού 820τ.μ. που βρίσκεται μέσα στον 
οικισμό του Αρκαλοχωρίου, θέση «Μύλος» και 


(θ) οικόπεδο εμβαδού 1206τ.μ περίπου που βρίσκεται 
μέσα στον οικισμό του Αρκαλοχωρίου, θέση «Μύλος» 
Δ. Πλήρης κυριότητα 100%: 

Οικόπεδο εμβαδού 116τ.μ με ισόγειο κατάστημα εμβα¬ 
δού 100τ.μ. περίπου που βρίσκεται μέσα στον οικισμό 
του Αρκαλοχωρίου 
II. ΚΙΝΗΤΑ: 

Α. Η ψιλή κυριότητα: 

1. α) Εξήντα οχτώ χιλιάδων πεντακοσίων οχτώ (68.508) 
μετοχών των Μινωικών Γραμμών, 

β) Οκτακόσιων ενενήντα έξι (896) μετοχών των Ελλη¬ 
νικών Πετρελαίων και 

γ) Εβδομήντα δύο (72) μερίδων της Παγκρήτιας Συνε¬ 
ταιριστικής τράπεζας 
Β. Η πλήρης κυριότητα: 

α) Τετρακοσίων σαράντα εννέα μετοχών (449) των 
Ελληνικών Πετρελαίων. 

β) Πενήντα τεσσάρων (54) μερίδων της Παγκρήτιας 
Συνεταιριστικής Τράπεζας και 
(γ) Είκοσι πέντε (25) χρυσών λιρών. 

2. Πόροι του Ιδρύματος θα είναι: 

1) Τα εισοδήματα από την εκμετάλλευση των ακινήτων 
και κινητών περιουσιακών στοιχείων του. 

2) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς , η τοποθέτηση σε 
ομόλογα και σε κάθε είδους χρεόγραφα του Δημοσίου, 
Τραπεζών κ.λ.π. 

3) Οι παροχές σε χρήμα ή είδος ( πράγματα , αξιόγρα¬ 
φα κλπ) ή επιχορηγήσεις πάσης φύσεως , καθώς και οι 
κληρονομιές , κληροδοσίες και δωρεές , οποιουδήποτε 
φυσικού ή νομικού προσώπου προς αυτό. 

4) Εισφορές ή προσφορές χρημάτων ή οποιουδήποτε 
άλλου πράγματος ή δικαιώματος και 

5) Οποιαδήποτε περιοδική ή εφάπαξ απόδοση οποιου- 
δήποτε περιουσιακού στοιχείου ή επένδυσης που περι¬ 
έρχεται στο Ιδρυμα και βρίσκεται στην Ελλάδα ή στο 
εξωτερικό. 

Αρθρο 4 
Διοίκηση 

1) Το Ίδρυμα διοικείται από δεκαμελές Διοικητικό Συμ¬ 
βούλιο το οποίο αποτελείται από: 

(α) τον εκάστοτε Μητροπολίτη Αρκαλοχωρίου, Κα- 
στελλίου και Βιάννου, ως Πρόεδρο, (β) την Αλεξάνδρα 
Ψαράκη του Αριστείδη, ως ισόβια Αντιπρόεδρο και 
(γ) οκτώ (8) δημότες Αρκαλοχωρίου, οι οποίοι θα ορί¬ 
ζονται με πενταετή θητεία από τον Πρόεδρο και την 
ισόβια Αντιπρόεδρο, μετά δε το θάνατο αυτής, από 
τον Πρόεδρο. 

2) Διεύρυνση του αριθμού των μελών του Διοικητικού 
Συμβουλίου επιτρέπεται μόνο με ομόφωνη απόφαση 
όλων των μελών του. 

3) Το Διοικητικό Συμβούλιο μπορεί να καλεί στις συ¬ 
νεδριάσεις του τρίτα πρόσωπα προκειμένου να ακούσει 
την άποψή τους επί ειδικών θεμάτων. 

4) Τα μέλη του Διοικητικού Συμβουλίου κατά την ενά¬ 
σκηση των καθηκόντων τους λειτουργούν με ελευθερία 
συνειδήσεως. 

5) Τα μέλη του Διοικητικού Συμβουλίου ορίζουν με 
πράξη τους έπειτα από ψηφοφορία τον Αντιπρόεδρο (με 
την επιφύλαξη του εδαφίου β της παρ.1 του παρόντος 
άρθρου), τον Γραμματέα και τον Ταμία. 

6) Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, που συνέρχονται μέσα σε τριάντα 
(30) ημέρες από την επέλευση οποιουδήποτε από τα 
ανωτέρω γεγονότα, λαμβανομένης υπόψη ενδεχόμενης 
προτάσεως του μέλους που αποχωρεί. 

7) Το Διοικητικό Συμβούλιο συνεδριάζει τακτικά μια 
φορά κάθε δίμηνο και εκτάκτως όταν το ζητήσει ο Πρό¬ 
εδρος ή τέσσερα από τα μέλη του, με γραπτή αίτηση 
τους προς τον Πρόεδρο ο οποίος οφείλει να καλέσει 
το Διοικητικό Συμβούλιο εντός μηνός. Σε περίπτωση 
αρνήσεως ή παρόδου της προθεσμίας, το Διοικητικό 
Συμβούλιο καλείται με πρωτοβουλία των αιτούντων. 

8) Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο Αντιπρόεδρος ή ο νόμιμος ανα¬ 
πληρωτής του. 

9) Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

10) Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις 
(4) συνεχείς τακτικές συνεδριάσεις στις οποίες προ¬ 
σκλήθηκε εγγράφως, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 6 του παρόντος άρθρου. 

11) Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες 
οι αποφάσεις που λαμβάνονται από αυτό, καθώς και 
η γνώμη των μελών που τυχόν διαφωνούν. Τα πρακτι¬ 
κά υπογράφονται από όλα τα μέλη που μετέχουν στη 
συνεδρίαση. 

12) Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Όμως κατά τις μετα¬ 
κινήσεις από τις κατοικίες τους προς και από τον τόπο 
της συνεδριάσεως του Διοικητικού Συμβουλίου ή για 
την εκτέλεση υπηρεσίας χάριν του Ιδρύματος, δικαι¬ 
ούνται οδοιπορικών ή άλλων εξόδων που δαπάνησαν. 
Με απόφαση του το Διοικητικό Συμβούλιο μπορεί να 
αποφασίσει έκτακτη αμοιβή ή αποζημίωση σε μέλος 
του για ιδιαίτερη απασχόληση του με τις υποθέσεις 
του Ιδρύματος, εφόσον έγινε έπειτα από ειδική εντο¬ 
λή του Διοικητικού Συμβουλίου και αποδεικνύεται ότι 
πραγματοποιήθηκε νόμιμα. 

13) Το Διοικητικό Συμβούλιο μπορεί να συνεδριάσει 
είτε στην έδρα του, είτε σε οποιοδήποτε άλλο μέρος 
της ημεδαπής ή αλλοδαπής κατά τις εκάστοτε ανάγκες 
κατ’ επιλογή του Προέδρου. 

14) Το πρώτο (Ιο ) Διοικητικό Συμβούλιο αποτελείται 
από τους: 

(α) Μητροπολίτη Αρκαλοχωρίου, Καστελλίου και 
Βιάννου, Κύριο Σταύρο-Ανδρέα Νανάκη του Ανδρέα, 
ως Πρόεδρο, 

(β) Αλεξάνδρα Ψαράκη του Αριστείδη, συνταξιούχο 
ΟΓΑ, ως Αντιπρόεδρο, 

(γ) Εμμανουήλ Γ. Κοκολάκη, συνταξιούχο καθηγητή 
φιλολογίας, 

(δ) Εμμανουήλ Νάνο του Ιωάννη, συνταξιούχο συνε¬ 
ταιριστικό υπάλληλο, 

(ε) Στέφανο Μουρτζάκη του Γρηγορίου, συνταξιούχον 
ΤΕΒΕ, 

(στ) Κυριάκο Καραγιώργη του Κωνσταντίνου, ωρο- 
λογοποιό, 

(ζ) Αννα χήρα Εμμανουήλ Μεταξάκη, το γένος Αθανα¬ 
σίου Μανουκάκη, συνταξιούχο καθηγήτρια, 

(η) Αργυρώ σύζυγο Εμμανουήλ Γαρεφαλάκη το γένος 
Σταύρου Λυραράκη, δασκάλα, 

(θ) Ιωάννη Κυριακάκη του Ηρακλή, συνταξιούχο υπάλ¬ 
ληλο ΟΤΕ και 

(ι) Νικόλαο Μανωλαράκη του Εμμανουήλ, συνταξιούχο 
Δημοσίου. 


Άρθρο 5 

Αρμοδιότητες Διοικητικού Συμβουλίου 

1) Το Διοικητικό Συμβούλιο διοικεί και διαχειρίζεται 
την περιουσία του Ιδρύματος και γενικά αποφασίζει για 
κάθε θέμα που αφορά στη διοίκηση και στη λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκο¬ 
πού του, πάντοτε όμως σύμφωνα με τις διατάξεις της 
συστατικής πράξης , και της ισχύουσας νομοθεσίας. 

2) Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμοδία από το Νόμο Αρχή τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 
και του από 20.12.1939 Β.Δ. (ΦΕΚ 552 Α'). Μαζί με τον 
απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού 
του Ιδρύματος. 

β) Αποφασίζει για κάθε θέμα που αφορά στη δημιουρ¬ 
γία κτιριακής υποδομής προς εκπλήρωση των σκοπών 
του ιδρύματος, καθώς και για κάθε θέμα που αφορά 
στην οργάνωση, διαχείριση, λειτουργία και αξιοποίη¬ 
ση των περιουσιακών στοιχείων και των πόρων του 
Ιδρύματος. 

γ) Αποφασίζει την πρόσληψη του αναγκαίου προ¬ 
σωπικού του Ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋπο¬ 
λογισμό του. Προσδιορίζει τα δικαιώματα και τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του. 

δ) Αποφασίζει για κάθε θέμα που έχει σχέση με τη 
λειτουργία των υπηρεσιών του ιδρύματος και καταρτίζει 
τον εσωτερικό κανονισμό λειτουργίας του ιδρύματος. 

ε) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του Ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον επτά (7) μέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει μαζί με 
τον Γ ραμματέα όλα τα έγγραφα του ιδρύματος προς 
τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό και 
δεν υπερβαίνει το ποσό των δέκα χιλιάδων (10.000) 
ευρώ. Σε κάθε άλλη περίπτωση το σχετικό ένταλμα 
συνυπογράφεται από τον Γ ραμματέα. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος αυτού, άλλο μέλος του Διοικητικού Συμβου¬ 
λίου που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο 
του ιδρύματος προς τρίτους και τα εντάλματα που 
αναγράφονται στο ανωτέρω άρθρο 7 του παρόντος 
οργανισμού. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έκδοση εντάλ¬ 
ματος κατά τα οριζόμενα στα άρθρα 6 παρ. 1 (στ) και 
7 παρ. 1 (α) του παρόντος. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 


2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20-12-1939 σχετικού 
βασιλικού διατάγματος (ΦΕΚ 552, τ.Α'). 

Αρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Βιβλίο περιουσίας, στο οποίο καταχωρίζονται: (α) 
όλα τα ακίνητα που ανήκουν στο ίδρυμα και σημειώ¬ 
νεται κάθε μεταβολή στην ακίνητη περιουσία του, (β) 
κινητά πράγματα αξίας άνω των 3.000 ευρώ, (γ) ομάδες 
αξιόγραφων ή κάθε είδους καταθέσεις αμφότερα ύψους 
άνω των 3.000 ευρώ. 

ε) Βιβλίο - μητρώο εισερχομένων - εξερχομένων στο 
ίδρυμα, στο οποίο καταχωρίζονται τα ονόματα περι- 
θαλπομένων και ό,τι άλλα στοιχεία είναι απαραίτητα ή 
προβλεπόμενα στην ισχύουσα νομοθεσία. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου με την οποία συμφωνούν 
τουλάχιστον τα 2/3 των μελών του. 

Αρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στην Ιερά Μη¬ 
τρόπολη Αρκαλοχωρίου, Καστελλίου και Βιάννου προ- 
κειμένου να επιδιώξει τους ίδιους παραπάνω σκοπούς 
του, διατηρώντας σε κοινωφελές της ίδρυμα την ίδια 
επωνυμία «ΨΑΡΑΚΕΙΟ ΓΗΡΟΚΟΜΕΙΟ ΑΡΚΑΛΟΧΩΡΙΟΥ» 
ως προϋπόθεση για την κυριότητα, νομή και κατοχή της 
ακίνητης και κινητής περιουσίας του ιδρύματος 

Στους Υπουργούς Οικονομικών και Εργασίας, Κοινωνι¬ 
κής Ασφάλισης και Πρόνοιας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 4 Σεπτεμβρίου 2013 

